Թաւրիզի Պատանեկան միութեան անդամների բացօթեայ ցուցահանդէսը պատանիների աշխատանքով իրականացւել էր եկեղեցու շրջափակում: Այնտեղ ցուցադրւել էր Հայոց Ցեղասպանութեան քարտէզը՝ նշելով այն շրջանները Արեւմտեան Հայաստանի, որտեղ գլխաւորաբար կենտրոնացել էին կոտորածները: Յատուկ աշխատանքով հաւաքւել ու ցուցադրութեան էին դրւել այն երկրների անուններն ու դրօշները, որոնք ցարդ պաշտօնապէս ընդունել են Մեծ Եղեռնի Ցեղասպանութիւն լինելու փաստը: Յատուկ պաստառի վրայ նաեւ դրւել էին հայ անւանի նահատակ գրողների եւ ազգային գործիչների լուսանկարները: Կաթողիկոսական փոխանորդն իր գնահատանքը յայտնեց ցուցահանդէսը պատրաստող պատանիներին եւ նրանց պատասխանատուներին՝ նոր սերունդի դաստիարակութեան համար կարեւոր համարելով նման ուսանելի աշխատանքներ: